
Projekteerimistingimuste määramine
(Raudtee tn.18 garaažihoonete vahelise garaažiboksi püstitamine)

1. ASJAOLUD JA MENETLUSE KÄIK

04.03.2009. a. Hooneühistu NARVA GLOBUS, registrikood 80113480, asukoht Kreenholmi tn.27-72, Narva linn, keda esindab juhatuse liige Valeri Stepanov, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Raudtee tn.18 garaažihoonete vahelise garaažiboksi püstitamiseks. Narva linnas Raudtee tn.18 asuv kinnistu, katastritunnusega 51105:004:0061, pindalaga 1778,0 m2, kuulub hooneühistule NARVA GLOBUS vastavalt väljavõttele kinnistusraamatust.
2. ÕIGUSLIKUD JÄRELDUSED

2.1 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.2   Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1  Määrata projekteerimistingimused Raudtee tn.18 garaažihoonete vahelise garaažiboksi ehitusprojekti koostamiseks järgnevalt:                   

	3.1.1. ÜLDANDMED



	3.1.1.1  Tellija


	Hooneühistu NARVA GLOBUS
Kreenholmi tn.27-72, Narva linn

	3.1.1.2  Asukoht, algandmed                                         
	Narva linn, Raudtee tn.18
Maakasutuse sihtotstarve: elamumaa

	3.1.1.3  Projekteerimistingimused on kehtivad 2 aastat alates korralduse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste 04.03.09.a taotlus nr.441/1-12, Valeri Stepanov
3.1.1.4.2 Ehitusseadus1, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Raudtee tn.18 garaažihoonete vahelise garaažiboksi püstitamine.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;
- Eesti Standard EVS 812-4:2005 „Tööstus- ja laohoonete ning garaažide tuleohutus”;
- Narva Linnavolikogu 30.11.2006.a. kinnitatud  määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri 27.12.2002.a. kehtestatud  määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri 24.12.2002.a. kehtestatud  määrus nr 69 „Ehitise tehniliste andmete loetelu“ jne.

3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4).
3.3.4 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.7 Esitada projekti nimetus vastavalt projekteerimistingimustele.

3.3.8 Väljastatud projekteerimistingimused lisada projekti kausta.
3.3.9 Tehniliste näitajate esitamiseks kasutada ehitisregistri blanketti „Ehitise olulised tehnilised andmed”.
3.3.10 Esitada töödekorraldamise projekt (Narva linna ehitusmäärus § 23).
3.3.11 Esitada ehitusprojekti sõltumatu ekspertiis (Narva linna ehitusmäärus § 23, Ehitusseadus1 §21)
3.3.12 Esitada Narva Linnavalitsuse Arhitektuuri-ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Uute garaažibokside arv: 1.
3.4.2 Maksimaalne korruste arv: 1.
3.4.3 Garaažiboksi maksimaalne kõrgus: ühtlustada olemasolevate bokside kõrgusega.
3.4.4 Arhitektuur ja välisviimistlus: kooskõlas olemasoleva hoonestusega.
3.4.5 Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile. Esitada põhielementide paiknemise joonised, lõiked ja põhilised sõlmed, materjalide ja põhielementide spetsifikatsioon, nõuded materjalide tugevusele, kestvusele ning pindade kvaliteedile jne.

3.4.6 Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus.
3.4.7 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.8 Asendiplaan esitada krundi geodeetilise mõõdistuse alusel, kandes sellele hoonestuse kohad ja näidates ära pinnakatted, ehitise mõõtmed, liiklusskeem. 
3.4.9 Projekti koosseisus esitada olemasolevate garaažihoonete inventeerimisplaanid ja püstlõiked.
	3.5  INSENERTEHNILISED ERITINGIMUSED



3.5.1 Esitada insener-tehniline projektlahendus elektrivarustusele. 

3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6 KOOSKÕLASTUSED




3.6.1  Ida-Eesti Päästekeskuse Narva Keskkomando.

3.6.2  Krundi kaasomanikud.

3.6.3  Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Korraldus jõustub alates teatavakstegemisest.
4.2    Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Linnapea
	[image: image4.png]



Ants Liimets

